# Balatonszőlős Község

Önkormányzata

****

**Polgármester**

**8233 Balatonszőlős, Fő u. 9.**

**Szám: 101/35-28/2017**

**Előterjesztő: Mórocz László**

**Előkészítő: Szűcsné Kundrák Zsuzsanna**

**ELŐTERJESZTÉS**

**A Képviselő-testület 2017.szeptember 06-i ülésére**

**1. napirendi pont**

**Tárgy:**

**Tisztelt Képviselő-testület!**

Balatonszőlős Község Önkormányzata 2017. június 07-én pályázatot nyújtott be egyéb költségvetési támogatás igénybevételére, melynek célja a sportöltöző és a sportpálya felújítása volt. A Belügyminisztérium, mint Támogató Balatonszőlős Község Önkormányzata részére 13.000.000 Ft vissza nem térítendő támogatást biztosított. A sportpálya felújítására és füvesítésére beérkezett ajánlatok közül a Premier Pitches Kft. ajánlata bizonyult a legelőnyösebbnek, amely tartalmazza összesen bruttó 8.418.830 Ft értékben a labdarúgó pálya felszínének és gyepborítottságának teljes renoválását (gyepeltávolítás, durva földtükör és lejtés kialakítás, talaj előkészítés, homokszórás, fűmag vetés és műtrágyázás). A beruházásra a vissza nem térítendő támogatás biztosít fedezetet.

Kérem a képviselő-testületet, hogy az előterjesztést vitassa meg és határozati javaslatot fogadja el.

Balatonszőlős, 2017. szeptember 04.

Mórocz László  
 polgármester

**Határozati javaslat**

**.../2017. (IX.06.) határozat**

1. Balatonszőlős Község Önkormányzatának Képviselő-testülete a labdarúgó pálya teljes renoválására vonatkozó árajánlatot megismerte és javasolja annak elfogadását.
2. Képviselő-testület felkéri a polgármestert a Premier Pitches Kft-vel kötendő szerződés aláírására.

Határidő: azonnal

Felelős: Mórocz László polgármester